laion/Wikipedia-Exotic huggingface dataset:
מודל wireframe

מודל wireframe הוא סוג של ייצוג גרפי ממוחשב לגוף תלת־ממדי המשמש לצורך יצירת הדמיות בגרפיקה ממוחשבת תלת-ממדית. בטכניקה זו מוצגים רק המצולעים המרכיבים את האובייקט, אשר למעשה מורכבים מקווים המחברים נקודות וקטור שונות, בעוד שהאובייקט עצמו הוא שקוף כמעט לחלוטין. מכיוון שההדמיה של מודל wireframe בתוכנות מחשב היא מהירה ופשוטה יחסית לחישוב, לעיתים רבות נעשה שימוש במודלי wireframe פשוטים יחסית במקרים בהם יש צורך לבצע הדמיה בזמן אמת כאשר קצב רענון הפריימים גבוה יחסית - לדוגמה, במהלך שנות ה-80 ושנות ה-90 של המאה ה-20 נעשה שימוש נרחב במודלי wireframe במשחקי וידאו על מנת לשלב במשחקים אובייקטים תלת־ממדיים אשר נעים בזמן אמת. גרפיקת תלת-ממד מדיה וקבצים בנושא מודל wireframe בוויקישיתוף
קונסטנטין (סדרת טלוויזיה)

קונסטנטין היא סדרת על-טבעי מבית היוצר של רשת NBC המבוססת על האנטי-גיבור ג'ון קונסטנטין מהקומיקס ליגת הצדק האפל מבית DC קומיקס. הסדרה הופקה על ידי דניאל סרון ודייוויד ס. גויר שמשמשים גם כתסריטאים. מאט ראיין - ג'ון קונסטנטין אנג'ליקה סליאה - מרי "זד" מרטין צ'ארלס הלפורד - צ'אז צ'נדלר הארולד פרינו - מאני לוסי גריפית'ס - ליב אברדין (בפיילוט) ג'ואי פיליפס - השד נרגל מיילס אנדרסון - ד"ר רוג'ר האנטון מייקל ג'יימס שו - מלך הוודו פאפא מידנייט אמט סקאנלן - ג'ים קוריגן / הספקטר מארק מרגוליס - גנב הנשמות פליקס פאוסט בינואר 2014, רשת NBC הודיעה באופן רשמי כי הזמינה פרק פיילוט לסדרה שתהיה מבוססת על סדרת הקומיקס על דמותו של ג'ון קונסטנטין. ההפקה אישרה כי הדמות תהיה בריטית ובלונדינית, בהתאם לכתוב בקומיקס ולא כפי שנעשה בסרט קונסטנטין בכיכובו של קיאנו ריבס. זמן קצר לאחר מכן אושר כי ניל מרשל מביים את פרק הפיילוט. הסדרה מתוכננת להיות נאמנה יותר למקור, לעומת הסרט באותו השם. בפברואר 2014 השחקן הבריטי מאט ראיין לוהק לתפקיד הראשי ובמאי 2014 רשת NBC הזמינה עונה בת 13 פרקים של הסדרה. הסדרה בוטלה לאחר עונה אחת. הסדרה מהווה חלק מיקום החץ. אתר האינטרנט הרשמי של קונסטנטין (באנגלית) "קונסטנטין", במסד הנתונים הקולנועיים IMDb (באנגלית) "קונסטנטין", באתר AllMovie (באנגלית) "קונסטנטין", באתר Rotten Tomatoes (באנגלית) "קונסטנטין", באתר Metacritic (באנגלית) "קונסטנטין", במסד הנתונים הקולנועיים KinoPoisk (ברוסית)
משה תנעמי

הרב משה תנעמי (נולד בשנת תרצ"ז, 1937) הוא רבה הספרדי של רכסים וראש מוסדות "אור חדש" ביישוב. נולד בעיירה מנאכ'ה שבתימן, בנם של הרב שלום ונעמי תנעמי. אביו שימש כרב המחוז של חראז, והיה גם מקובל. בשנת תש"ט עלה עם משפחתו לישראל והם התיישבו בשכונת התימנים הסמוכה לקריית בנימין שליד חיפה. למד בבית הספר המקומי ולאחר מכן בישיבת תפארת ישראל בחיפה, בראשות הרב דב מאיר רובמן, בישיבת חברון ובישיבת מרכז הרב בירושלים. בתחילת שנות ה-60 נישא לשרה, ילידת תימן. לאחר נישואיו ייסד וניהל במשך עשרות שנים את קריית החינוך "אור חדש" ברכסים. כיום פועלים בנשיאותו סמינר לבנות הכולל פנימייה, תלמוד תורה לילדי משפחות של בעלי תשובה ומוסדות 'צוהר לטוהר' לילדים מיוחדים ברכסים. בעבר הייתה קיימת בקריית החינוך אור חדש ישיבה קטנה ומתיבתא, כיום במבנים אלו שוכנת "ישיבת רכסים", בראשות הרב אליהו ציון סופר. בשנת תשכ"ה נבחר כרב הספרדי של היישוב רכסים בתמיכתו של הרב אליהו מישקובסקי. הרב תנעמי הוא חבר בוועד ההקדשות הספרדי במקומות הקדושים. בשנת 2009 הותקף בדרום אמריקה בעת שגייס שם כספים. בירך ברכת שהחיינו על החיסון נגד קורונה. הרב תנעמי הוא אב לשלוש בנות. חתנו הבכור הרב חזקיהו והב, ראש הכוללים "אמרי יחיאל" בירושלים ובנתניה, וראש מוסדות קרן אור חדש בשרון. אורלי גולדקלנג, ‏ישראל זה הבית של העם היהודי, אין משהו אחר, בעיתון מקור ראשון, 19 בספטמבר 2021 רבני קהילות בצפון: אסור להשתמש בנפצים, באתר ערוץ 7, 7 במרץ 2012 מנחם כץ, ‏תיעוד: כך נראה רבה של רכסים לפני ואחרי התקיפה, באתר כיכר השבת, 14 בספטמבר 2009 רבה של רכסים בירך שהחיינו על החיסון וקרא לכולם להתחסן, באתר JDN‏, ו' בטבת תשפ"א.
ימאל

ימאל (Яма́л) – בשפת הנֶנֶץ ("Ненецкий язык") (אנ') פירושו "קצה היבשה" או "סוף העולם" האם התכוונתם ל... חצי האי ימאל (אנ') – חצי אי באורך של כ-700 ק"מ בחלקו הצפוני של מערב סיביר, בשטח המחוז האוטונומי של ימאלו-ננץ של רוסיה (לחצו לצפייה במפה ממוקם מזרחית לנובַיה זֶמליה) רכבות ימאל – חברת רכבות הפועלת בימלו-ננץ. ימאל (נהר) – נהר במחוז טומסק ברוסיה ימאל (חברת תעופה) – חברת תעופה שבסיסה בסלחרד, רוסיה ימאל (שוברת קרח) – שוברת קרח גרעינית רוסית הקרויה על שמו של חצי האי ימאל ימאל (לוויין תקשורת) – לוויין תקשורת רוסי שפותח על ידי "מערכות החלל של גזפרום" ("Газпром космические системы") המחוז האוטונומי של ימאלו-ננץ (Ямало-Ненецкий автономный округ) – סובייקט בפדרציה הרוסית (נכלל במחוז טיומן ובמחוז הפדרלי של אורל) צינור הגז ימאל-אירופה ("Газопровод Ямал – Европа" ;"Yamal–Europe pipeline") – צינור רוסי להובלת גז טבעי ממערב סיביר לאירופה (לחצו לצפייה במפה )
קווינטוס סרטוריוס

קווינטוס סרטוריוס (בלטינית: Quintus Sertorius;‏ 123 לפנה"ס – 72 לפנה"ס) היה מצביא ומדינאי רומי, ממנהיגי הסיעה הפופולרית ברפובליקה הרומית. סרטוריוס נולד למשפחה ממעמד הפרשים בנורסיה. משנת 105 לפנה"ס ועד 102 לפנה"ס שירת בצבא הרומי תחת פיקודו של גאיוס מריוס בגאליה ובצפון איטליה והשתתף במלחמת הקימברים. בשנת 97 לפנה"ס מונה לתפקיד טריבון צבאי בספרד. בחמש השנים ששימש בתפקיד זה רכש סרטוריוס מוניטין של מפקד צבאי מוכשר ויעיל בקרב בני ארצו ובקרב הילידים האיברים. בשנת 90 לפנה"ס נבחר למשרת הקווסטור והשתתף במלחמת בעלות הברית, שבמהלכה איבד אחת מעיניו. סרטוריוס נקלע לחיכוכים עם לוקיוס קורנליוס סולה, ממנהיגי האופטימאטים, בעיקר בשל כך שהאחרון מנע ממנו להיבחר למשרת הטריבון בשנת 88 לפנה"ס. עקב חיכוכים אלה חבר סרטוריוס ללוקיוס קורנליוס קינה וגאיוס מריוס, יריביו הפוליטיים של סולה, עם פרוץ מלחמת האזרחים הרומית. לאחר יציאתו של סולה מזרחה התלקחה מחדש מלחמת האזרחים וסרטוריוס חבר למנהיג הפופולרים הקונסול קינה. זה חבר לגאיוס מריוס, שחזר מגלותו באפריקה, וסרטוריוס לקח חלק חשוב ועיקרי בכיבוש רומא על ידי שני מנהיגים אלה. עם כיבוש רומא החלו לערוך המנצחים הפופולרים טבח באנשי האצולה האופטימיטים. נראה שסרטוריוס היה גורם ממתן בקרב המנהיגות הפופולרית אשר ניסה למנוע ולמזער את ממדי הטבח, אולם ללא הצלחה יתרה. לאחר מותו של מריוס הוציא להורג סרטריוס את הפלוגות של הנ"ל שלקחו את החלק העיקרי במעשי הרצח. חזרתו של סולה לאיטליה בשנת 83 לפנה"ס מהמזרח הביאה לפריצתה המחודשת של מלחמת האזרחים וסרטוריוס, ששימש כפראיטור, נשלח לאטרוריה לגייס חיילים ומשם לספרד, שעליה מונה כנציב. לאחר מפלת הפופולרים במלחמה באיטליה שלח סולה לספרד את אניוס לוסקוס בראשותו של צבא וסרטוריוס ברח מפניו למאוריטניה. בשנת 81 לפנה"ס חזר סרטוריוס לספרד וביסס לעצמו עמדת כוח בלוסיטניה (פורטוגל של ימינו). סרטוריוס הקים צבא שהתבסס על השבטים הלוסיטאנים, עריקים מהצבא הרומי, שרידי הסיעה הפופולרית, בני המושבות הרומיות באזור ואפריקנים. השלטון ברומא שלח נגדו מספר צבאות, אולם הוא הצליח להביס אותם. יכולתו של סרטוריוס כמצביא הביאה לתמיכה רבה בו בקרב הילידים של חצי האי האיברי, תמיכה שהתגברה בשל הקלות במיסים שהנהיג. סרטוריוס החל ליצור משקל-נגד לשלטון ברומא על ידי יצירת סנאט מקומי באוסקה, הנחלת חינוך ותרבות יוונית- רומית לאצילים המקומיים ורכישת תמיכתם של המושבות הרומיות בספרד. במישור החיצוני הצליח סרטוריוס ליצור לעצמו קהל תומכים בעיר רומא עצמה, יצר שיתוף פעולה עם שודדי הים באזור וניסה ליצור קשרים מדיניים עם מיתרידטס השישי, מלך פונטוס. למרות מאבקו העיקש של נציג השלטון מטלוס פיוס, שנשלח להיספניה כבר בשנת 79 לפנה"ס, סרטוריוס שלט למעשה באופן מוחלט בחלקים גדולים בחצי האי האיברי עד לשנת 77 לפנה"ס. בשנה זו הגיע לחצי האי פומפיוס בראש צבא גדול וחבר לכוחות האחרים של רומא באזור. הלחץ הצבאי הכביר שהופעל על סרטוריוס אילץ אותו להימנע בדרך כלל מעימות חזיתי עם כוחות השלטון הרומאי ולנקוט בטקטיקות גרילה. במשך חמש שנים הצליח סרטוריוס להדוף את כוחותיו של פומפיוס אולם מצב המלחמה המתמיד הוביל להתדרדרות מתמשכת במעמדו בקרב תומכיו והשטח עליו שלט הלך וקטן. בסופו של דבר הוא נרצח בשנת 72 לפנה"ס בקנוניה על ידי קצינים מצבאו שלו. מותו של סרטוריוס מוטט למעשה את המרד בחצי האי האיברי, ופומפיוס הצליח במהרה לכבוש מחדש את חצי האי ולארגן אותו ביעילות תחת מרותה של השלטון האופטימאטי ברומא. מדיה וקבצים בנושא קווינטוס סרטוריוס בוויקישיתוף קווינטוס סרטוריוס, באתר אנציקלופדיה בריטניקה (באנגלית)
השנה שהייתה

"השנה שהייתה, התערוכה השנתית של מיטב הקריקטורה הישראלית" היא שמה של סדרת תערוכות קריקטורות ישראליות שהחלה בשנת 2003, כיוזמה של איגוד הקריקטוריסטים הישראלי ועיריית חולון. התערוכות מציגות תגובות של קריקטוריסטים של אירועים מרכזיים בישראל והן הוצגו לראשונה בגלריית קמפוס חנקין בחולון. משנת 2010, הפכה התצוגה לתערוכה דו-שנתית, המוצגת במוזיאון הישראלי לקריקטורה ולקומיקס בחולון. 2004 גלריית קמפוס חנקין, חולון [קטלוג] 2005 גלריית קמפוס חנקין, חולון [קטלוג] 2006 גלריית קמפוס חנקין, חולון [קטלוג] 2006 מוזיאון סן פרנסיסקו לקריקטורה, סן פרנסיסקו, ארצות הברית [קטלוג] 2007 גלריית קמפוס חנקין, חולון [קטלוג] 2008 גלריית קמפוס חנקין, חולון [קטלוג] 2008 "קריקטורות בקונפליט", המוזיאון הישראלי לקריקטורה ולקומיקס (תערוכה בינלאומית בשיתוף "חוג ההורים - פורום המשפחות" [קטלוג] 2009 גלריית קמפוס חנקין, חולון [קטלוג] 2010 המוזיאון הישראלי לקריקטורה ולקומיקס, חולון [קטלוג] 2012 המוזיאון הישראלי לקריקטורה ולקומיקס, חולון
תלמוד ישראלי

תלמוד ישראלי, הדף היומי לילדים, הוא ארגון חינוכי שהוקם בשנת תשס"ו על ידי מאיר וצילית יעקבסון, במטרה לעודד את לימוד התלמוד לילדים בבתי הספר, במוקדים קהילתיים ובבית. בשנת 2012 התמנה הסופר ואיש החינוך אבי רט לעורך הראשי של המיזם. בשנת 2014 מונה כיו"ר חבר הנאמנים רו"ח חיים פרייליכמן. במרכז פעילות הארגון נמצאת מהדורה של התלמוד הבבלי לילדים, בעריכת מאיר יעקבסון ואבי רט, בשבעה כרכים, בהם קטעים נבחרים מתורגמים מארמית לעברית, מנוקדים, מפוסקים ומחולקים לפסקאות, לצד ביוגרפיות קצרות של חכמי התלמוד, סיפורי התלמוד, תמונות, סרגל היסטורי ועוד. מיזם "תלמוד ישראלי" שואף להנגיש את התלמוד לעולמם של הילדים, לחבב עליהם את דף הגמרא, ולהרגילם ללימוד מסודר ושיטתי של הדף היומי. הארגון מעודד הקמת מוקדי לימוד משותף להורים וילדים והוא רואה בלימוד המשותף במסגרת המשפחתית והקהילתית כלי לחיזוק התא המשפחתי והקהילה והעצמת הקשר לתרבות ולמורשת ישראל. בנוסף לתלמוד מפיץ הארגון ערכת העשרה שבועית ללימוד, והיא ניתנת להורדה בדף הפייסבוק שלו. הערכה כוללת מושגים וערכים יהודיים, ישראליים וציוניים, המשלימים את הלמידה בתלמוד הישראלי. בחג השבועות ה'תשע"ד (2014), נערך מבצע לימוד ארצי של "תלמוד ישראלי" ובמסגרת תיקון ליל שבועות למדו הורים וילדים בכל רחבי הארץ, מתוך ערכת לימוד מיוחדת שהוכנה לחג. משנת 2015 שותף המינהל לחינוך דתי במשרד החינוך למפעל והוא פועל ב-200 בתי ספר ברחבי הארץ[דרוש מקור]. בעקבות רצח שלושת הנערים, בשנת 2015 ערך "תלמוד ישראלי" מבצע לימוד משותף של הורים וילדים לזכרם. למבצע היו שותפים שלוש משפחות הנרצחים, המינהל לחינוך דתי במשרד החינוך ובני עקיבא. לקראת סיום מחזור הלימוד של הדף היומי, בשנת 2019 ערך "תלמוד ישראלי" חידון להורים וילדים מכל רחבי הארץ ומיהדות התפוצות בתיאטרון ירושלים במתכונת חידון התנ"ך העולמי על סוגיות "תלמוד ישראלי". בארגון החידון היו שותפים מדיסון פארמה, עיריית ירושלים, המינהל לחינוך דתי במשרד החינוך והמזרחי העולמי. מבין 15 העולים לגמר זכה בתואר חתן התלמוד הישראלי, נעם ניסים שריקי מבית אל, בתואר חתן התפוצות זכה איתן רוזנשטוק, מניו יורק. יחד עם ערוץ מאיר לילדים יצרו את תוכנית הטלוויזיה "תלמוד ישראלי עם אסי וטוביה" שממחישה מקרים מהתלמוד בצורה עכשווית, בסוף כל תוכנית טוביה רוזנפלד שואל שאלה ומפנה את הילדים לעיון ב"תלמוד ישראלי". אתר האינטרנט הרשמי של תלמוד ישראלי תלמוד ישראלי, ברשת החברתית פייסבוק יונתן אוריך, למה צעירים דתיים לא מתחברים ללימודי גמרא?, באתר nrg‏, 3 ביוני 2014 שלמה פיוטרקובסקי, חדש ברשות התורה, באתר ערוץ 7, 30 במאי 2014 שמעון כהן, ילדי צפת סיימו מסכת לזכר החייל שנפל, באתר ערוץ 7, 6 באוקטובר 2014 חתן התלמוד הישראלי הראשון: נעם ניסים שריקי מבית אל כפי שניתן לראות כאן.
הפחד עצמו

האם התכוונתם ל... הפחד עצמו – אירוע קרוסאובר של חברת מארוול קומיקס הפחד עצמו - נובלה על באטמן הפחד עצמו – סדרת אימה בריטית הפחד עצמו - פרק בסדרה באפי ציידת הערפדים הפחד עצמו - נובלה על דוקטור הו
קאלי (לינוקס)

קאלי (באנגלית: Kali, נפוצה בצירוף קאלי לינוקס) היא הפצת גנו/לינוקס, נגזרת של דביאן, המיועדת לזיהוי פלילי דיגיטלי ולבדיקות חדירות ופופולרית בעיקר בקרב האקרים. היא מתוחזקת וממומנת על ידי חברת "אופנסיב סקיוריטי". פותחה על ידי חוקר אבטחת המידע מתי אהרוני, ודבון קיירנס מ"אופנסיב סקיוריטי", על בסיס בקטראק, ההפצה הקודמת שלהם שגם התמקדה בהאקינג ובדיקות חדירות.. קאלי מופצת כשעליה מותקנים מראש תוכניות בדיקות חדירה רבות כולל את סורק הפגיעויות Armitage, את סורק הפורטים nmap, את הרחרחן Wireshark, את מפצח הסיסמאות John the Ripper, Maltego ואת Aircrack-ng. קאלי יכולה לאתחל מתוך דיסק קשיח, תקליטור אתחול, או החסן נייד. היא תומכת בשלד התוכנה "מטאספלויט", של מיזם מטאספלויט, המהווה כלי לפיתוח והרצת אקספלויטים. ההפצה ניתנת להורדה באימג'ים בגרסת 32 ו-64 ביט, לשימוש על מחשבים בעלי ארכיטקטורת x86, וכן כאימג'ים מותאמים לארכיטקטורת ARM לשימוש על מחשבי Raspberry Pi והכרומבוק של סמסונג. מדיה וקבצים בנושא קאלי בוויקישיתוף אתר האינטרנט הרשמי של קאלי (באנגלית) קאלי, ברשת החברתית פייסבוק קאלי, ברשת החברתית אקס (טוויטר) קאלי, ברשת החברתית LinkedIn אתר אופנסיב סקיוריטי קאלי באתר דיסטרווטש Offensive Security Ltd לידת קאלי לינוקס -Offensive Security. 12 December 2012. Retrieved 13 March 2013. תוכנת בדיקת חדירות ברשת אלחוטית "Kali Linux arrives as enterprise-ready version of BackTrack" קאלי היורשת של בקטראק שוחררה
עופות פולשים

עופות פולשים הם עופות אשר הופצו בעקבות פעילות האדם לאזור שמחוץ לתחום תפוצתם הטבעית, והצליחו לייסד במקום זה אוכלוסייה המתרבה ללא התערבות נוספת בידי האדם, ואף מצליחה להתפשט. ככלל, מינים פולשים מהווים את גורם השינוי השני בעוצמתו להרס המגוון הביולוגי[דרוש מקור]. מינים אלה גורמים להשפעות אקולוגיות על המינים המקומיים בסביבתם ועל המערכת האקולוגית כולה. מינים זרים פולשים (Invasive alien species) הם אורגניזמים שחרגו מתחום תפוצתם הטבעי בעקבות פעילות מכוונת של האדם, או שהוחדרו על ידו לאזורים חדשים ללא כוונה. אוכלוסיותיהם מתרבות בבר, מתפשטות, ומשפיעות על התפקוד של המערכות האקולוגיות ועל התועלות שהאדם מפיק ממערכות אקולוגיות אלה. על פי נתונים שעולים ממחקרים מדעיים, מדינות העולם מפסידות מילארדי דולרים[דרוש מקור] בעקבות הנזקים הנגרמים על ידי העופות הפולשים בענף החקלאות, התיירות, הסביבה והמגוון הביולוגי, והנזק העולמי מוערך ב-1.4 טריליון דולר לשנה. הפגיעה נגרמת כתוצאה מתחרות חזקה, שתלטנות על מזון ואתרי קינון ולעיתים גם טריפת בעלי חיים אחרים או מיני צמחים. חלק מהמינים יכולים גם להפיץ פתוגנים ומחלות לאזורים חדשים. במספר אזורים, למשל באיים נידחים מבודדים בהם קיימת אוכלוסיית מינים אנדמיים, עופות פולשים יכולים לגרום לנזקים עד כדי הכחדת המינים המקוריים. בישראל התבססו כמה מיני עופות שאינם חלק מהמערכת הטבעית של האזור, אלא הובאו בידי האדם, וכיום מתבססים ומתרבים בטבע. ידועות שתי קבוצות גדולות של עופות שפלשו לישראל: בני סדרת התוכאים (Psittaciformes) ובני משפחת הזרזיריים (Sturnidae), אך לא רק. אחד המינים שפלשו בישראל ממספר ציפורים בודדות בצפארי הוא המיינה מצויה, ונכון לשנת 2019 יש כ-200,000 ציפורים ממין זה בישראל, ובשנת 2020 היא מדורגת כציפור הרביעית הנפוצה בסביבה מיושבת בישראל. המיינה הרחיבה את תפוצתה באופן נרחב במקומות שונים בעולם, כך ש"איגוד שימור הטבע העולמי של האו"ם" הגדיר אותו בתור "אחד ממאה הפולשים הגרועים ביותר בעולם". המיינה ידועה בתור מין תוקפני הן לאדם והן לציפורים ובעלי חיים אחרים, מעביר מחלות, וחכם, מה שעוזר בהתפשטותו. רשימה של עופות פולשים בישראל: רוטשילד, אלון ופדרמן, רועי. 2012. מינים פולשים בישראל: סכנה גוברת לבריאות הציבור, לחקלאות, לתשתיות, לטבע ולכלכלה תיאור הסיכונים והמלצות למדיניות מונעת. החברה להגנת הטבע. מינים פולשים בפארק הירקון - כתבה לערוץ 13, סרטון באתר יוטיוב (אורך: 12:06) - כתבה על המיינה והדררה https://web.archive.org/web/20140806194408/http://bioteach.snunit.k12.il/upload/.html05/172tochen.html Martha, J.L., Michael, F.H., Marchetti, P. 2007. Invasion Ecology. Julie Lockwood, Martha Hoopes, and Michael Marchetti. Chennai, India Stohlgren, T. J., Barnett, D., Flather, C., Fuller, P., Peterjohn, B., Kartesz, J. & Master, L. 2006. Species richness and patterns of invasion in plants, birds, and fishes in the United States. Biological Invasions. 8: 427–447 Williamson, M. 1996. Biological Invasions. Chapman & Hall, London מינים פולשים בפארק הירקון - כתבה לערוץ 13, באתר יוטיוב מינים פולשים בפארק הירקון - כתבה לערוץ 13, סרטון באתר יוטיוב (אורך: 12:06)
מטאטא מכשפה (מחלת צמחים)

מַטְאֲטֵא המְכַשֵּׁפָה הוא תסמין בו נצרים צומחים באופן מעוות, ולרוב מתאגדים לכדי סבך הדומה לקצה המטאטא או קן הציפור, ומכאן שמו. לתסמין זה גורמים רבים, ביניהם ניגועי פטריות, חרקים, דבקון, נגיפים ותולעים נימיות. כמו כן, גם עודף ההורמון הצמחי ציטוקינין, דבר המפריע לפעולתו התקינה של הורמון צמחי אחר, אוקסין, המווסת את גדילתם של חלקים שונים בצמח. אורגניזמים שונים מנצלים את מטאטאי המכשפה בצורות שונות, ביניהם הלילית האפורה המקננת בהם לעיתים. מדיה וקבצים בנושא מטאטא מכשפה בוויקישיתוף מטאטא מכשפה, באתר אנציקלופדיה בריטניקה (באנגלית) Allan P. Sandilands, "Birds of Ontario: Habitat Requirements, Limiting Factors, and Status", Volume 2, p. 217, UBC Press, 2010. ISBN 9780774843744.
קארמה (קומיקס)

קארמה (באנגלית: Karma, על שם המושג: "קארמה") היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Marvel Team-Up #100 מדצמבר 1980 ונוצרה על ידי הכותב כריס קלרמונט והמאייר פרנק מילר. קארמה היא האלטר אגו של שיאן קוי מאן, בתו של קולונל וייטנאמי. לה ולאחיה טראן היה כוח מוטאנטי, באמצעותו יכלו להיכנס למוחם של אחרים. לאחר ששיאן הצילה את אחיה ממותו על ידי חייל, אחיה גרם לחייל להתאבד. טראן ברח לארצות-הברית עם דודם, נוין, ושיאן נשארה בווייטנאם. כשמשפחתה ניסתה לעבור לארצות הברית, אביה נהרג על ידי פיראטים, ואמה נהרגה בטעות על ידי חיל הים האמריקני. נוין חטף את לאונג ונא בניסיון לסחוט את קארמה, אשר ביקשה עזרה מספיידרמן. ריד ריצ'רדס מקבוצת ארבעת המופלאים המליץ לקבוצת האקס-מן של צ'ארלס אקסבייר על קארמה, וכך היא נעשתה לחברה מייסדת של קבוצת המוטנטים החדשים. בשעה שקארמה ריצתה שירות אצל נוין, אקסבייר ודניאל מונסטאר נחטפו על ידי הסמוראי הכסוף ו-וייפר. שקארמה יצאה לחלץ אותם היא נהרגה לכאורה על ידי וייפר, אך מתגלה כי נחטפה על ידי מלך הצללים. אמפת' פנה אל סאן-ספוט ומאגמה, וגילה להם כי שיאן חיה. למשמע גילוי זה, הקבוצה יוצאת לחלץ אותה. לאחר שהצוות מחפש אותה במדריפור ובקהיר, הם מגייסים את סטורם לעזרתם אך משאירים מאחור את מונסטאר, וורלוק ומג'יק. כשהצוות מאתר אותה, קארמה מביסה את מלך הצללים בקרב טלפתי ובורחת. קארמה עברה הרפתקאות רבות, ביניהן קרב נגד מכשפת. לאחר שקבוצת המוטנטים החדשים מתפרקת, סייקלופס שולח את קאנונבול להרכיבה מחדש, וקארמה מצטרפת לקבוצה ומסייעת להם להיאבק בלגיון. קארמה עזבה את המוטנטים החדשים כדי לטפל בפרצוף, אחד מתינוקות אינפרנו. לאחר הפילוג בין סייקלופס לבין וולברין, פרצוף וקארמה מצטרפים לאקס-מן של וולברין. דף הדמות באתר הרשמי של חברת מארוול קומיקס דף הדמות בפרויקט פאנדום של מארוול קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
ידע כללי

ידע כללי או ידע עולם הוא ידע המוערך מבחינה תרבותית, אשר נרכש באמצעים שונים וכולל תחומים רבים. אחד הכלים המשמעותיים לרכישת ידע כללי הוא ההשכלה. הידע הכללי נדרש לפיתוח מיומנויות אורייניות כמו הבנת הנקרא והבעה בכתב. יכולת היצירתיות מתבססת בין היתר על הידע הכללי. זאת משום שחשיבה מסתעפת, המאפשרת מציאת פתרונות מרובים לבעיה כלשהי, קשורה לניסיון ולידע שצבר האדם במהלך חייו. הידע הכללי כולל מידע טריוויאלי. ידע מסוג זה מעורב במשחקים כמו ארץ עיר ושעשועוני טלוויזיה כמו מה? היכן? מתי? ופיצוחים. הפלסטיות של מערכת העצבים מאפשרת למערכת העצבים להתאים את פעילותה לשינויים בתנאים הסביבתיים, על סמך ניסיון קודם. זהו המנגנון המאפשר למידה ושינוי בהתנהגות בעקבות מפגשים עם הסביבה. בעקבות זאת היא מאפשרת בין היתר גם את הצבירה של הידע הכללי במהלך חיי האדם. הידע הכללי שנרכש מאוחסן בזיכרון. זיכרון סמנטי הוא אחד משני סוגי הזיכרון המפורש שהוא חלק מהזיכרון לטווח ארוך. זהו זיכרון של ידע כללי ועובדות. החלקים המילוליים של מבחן אינטליגנציה וכסלר לילדים ומבחן אינטליגנציה וכסלר למבוגרים בודקים בין היתר גם ידע כללי. הידע הכללי נבדק גם במסגרת מדידה והערכה בחינוך פורמלי. שכל ישר אילן לוקאץ', ‏האם האהבה לטריוויה מחכימה אותנו?, באתר ‏מאקו‏, 17 באוגוסט 2018 Batey, M., Chamorro-Premuzic, T., & Furnham, A. (2009). Intelligence and personality as predictors of divergent thinking: The role of general, fluid and crystallised intelligence. Thinking Skills and Creativity, 4(1), 60-69. רמי רחמימוב (2004). מהפכת המוח: תקשורת, מחלות נפש וסמים. רעננה: מכון ון ליר בירושלים הקיבוץ המאוחד. Neil R. Carlson, (2013). Physiology of Behavior. Boston: Pearson. V. S. Ramachandran, ed. (2012) Encyclopedia of Human Behavior, 2nd ed. Academic Press.
בריידס

בריידס (באנגלית: Brades) הוא כפר בטריטוריה הבריטית מונטסראט שבים הקריבי. בהתפרצות הר הגעש סופרייר הילס בשנת 1995, נחרבה פלימות' הבירה וננטשה, ודרום האי נאסר לכניסה. בשנת 1998 הועברו מוסדות השלטון לבריידס, ומאז משמש הכפר כבירת הטריטוריה דה פקטו. מדיה וקבצים בנושא בריידס בוויקישיתוף ערך זה הוא קצרמר בנושא יישובים בקריביים. אתם מוזמנים לתרום לוויקיפדיה ולהרחיב אותו.
צבי רם (קצין)

צבי רם (נולד ב-10 בנובמבר 1927) הוא קצין צה"ל בדימוס בדרגת אלוף-משנה, פיקד על חטיבה 204 במלחמת יום הכיפורים. רם נולד בתל אביב בשם צבי הוכמן. התגייס לפלמ"ח במאי 1944 וזכה לכינוי "רמי", שירת בפלוגה ב' של הגדוד השביעי בקיבוץ נען, לאחר מכן עבר לגבעת ברנר והיה אחראי על הסליק המקומי. סיים קורס מפקדי כיתות בג'וערה וב-1946 מונה למפקד כיתה של בנות קיבוצים. עבר קורס מפקדי מחלקות של ארגון ההגנה, מחזור י"ח, בהדרכתו של יצחק דובנו. השתתף בפעולות ליל וינגייט, ליל הרכבות, ובליל הגשרים בו שימש חבלן בפיצוץ גשר עזה. באוקטובר 1947 נשלח במסווה לקפריסין מטעם הפלמ"ח להדריך בשורות המגינים במחנות המעצר, חזר לארץ ישראל באפריל 1948 ברישיון עלייה מזויף. במלחמת העצמאות פיקד על פלוגה בגדוד השביעי שלחמה במסגרת חטיבת הנגב. נפצע במהלך הקרב על משטרת עיראק סווידאן ולאחר מכן מונה לקצין מבצעים של הגדוד והשתתף בקרב כיבוש באר שבע. לאחר פירוק הפלמ"ח שירת כמדריך בקורס קצינים, עבר קורס מפקדי גדודים ב-1950 והשתחרר. במסגרת שירות המילואים פיקד על פלוגה מגדוד 93 של חטיבה 9 במלחמת סיני, והשתתף בכבוש שארם א-שייח'. ב-1965 חזר לשירות הקבע, במלחמת ששת הימים פיקד על גדוד 74, גדוד חרמ"ש בחטיבה 45, שלחמה בגזרת השומרון ובצפון רמת הגולן. בתקופת מלחמת ההתשה פיקד על קורס מפקדי פלוגות שריון. במלחמת יום הכיפורים פיקד על חטיבה 204, חטיבה ממוכנת במילואים אשר צבי היה מינוי חירום ודוד רון היה סמח"ט החטיבה. החטיבה גויסה ונשלחה לצפון סיני שם השתתפה בין היתר על שחרור ציר הגישה אל מעוז בודפשט, קרב בו נפגעו חיילי חרמ"ש רבים מהחטיבה ומגדוד חרמ"ש שסופח לחטיבה. בהמשך המלחמה חצתה את תעלת סואץ, נלחמה באזור ג'בל ג'ניפה בו השמידה בסיסי טילים, והשתתפה בכיתור הארמייה המצרית השלישית. השתחרר משירות הקבע ב-1977. בשנים 1981 עד 1984 ריכז את מחלקת ההתיישבות הצעירה של התק"ם. נשא את אסתר (1926 - 2018) בת למקימי תל יוסף. להם שלושה ילדים. בנו ירון רם היה מפקד חטיבה 8. אחרי הפילוג של תל יוסף עברו לקיבוץ מעגן מיכאל. צבי רם, באתר הפלמ"ח עדות אל"ם רם צבי - מח"ט 204, באתר המרכז למלחמת יום הכיפורים צבי רם, באתר "50 שנה למלחמת יום הכיפורים" של ארכיון צה"ל ומערכת הביטחון
חשיבה מתכנסת

חשיבה מתכנסת מערבת פתרון בעיה המוביל לפתרון בודד אחד, שהוא נכון ומכריע. החשיבה המתכנסת שונה מחשיבה מסתעפת, הכוללת המצאה של פתרונות מרובים עבור בעיה או מטלה מסוימת. חשיבה מתכנסת עושה שימוש בתהליכים מנטליים סטריאוטיפיים המתכנסים אל עבר פתרון אפשרי אחד בלבד. היא מדגישה מהירות, דיוק, לוגיקה וההתמקדות בזיהוי המוכר, שימוש חוזר בסדרה של טכניקות וצבירת מידע. החשיבה המתכנסת יעילה ביותר במצבים בהם קיימת תשובה מוכנה מראש, שיש רק לשלוף אותה מהזיכרון או להסיק אותה מתוך הידוע על ידי שימוש בלוגיקה קונבנציונלית, זיהוי או אסטרטגיות לקבלת החלטות. החשיבה המתכנסת, אשר משלימה ומאזנת את החשיבה המסתעפת, מרכיבות יחדיו את שני התהליכים החיוניים של יכולת היצירה. התהליך של חשיבה מסתעפת מכוון להעלאת רעיונות ודעות רבים ככל הניתן, באופן פתוח ויצירתי ללא שיפוט והערכה. עבור יכולת היצירתיות החשיבה המתכנסת משלימה את החשיבה המסתעפת. זאת משום שהפקה חופשית של חידושים באמצעות החשיבה המסתעפת טומנת בחובה לא רק הבטחה ליצירתיות פורייה, אלא גם את הסיכון למראית עין כוזבת של יצירתיות במקרים בהם היא אינה תואמת את המציאות. התהליך של כינוס החשיבה מיועד לארגן ולמיין את מגוון הרעיונות שעלו במהלך החשיבה המסתעפת. בעוד שהחשיבה המתכנסת עורכת מניפולציות על ידע קיים באמצעות פרוצדורות סטנדרטיות, התוצר העיקרי שלה הוא הפקה של ידע חדש. צבירה של ידע יכולה לתרום לחשיבה המתכנסת באופן משמעותי. זאת משום שהוא יכול לשמש כמקור לרעיונות, להציע דרכי פתרון אפשריות וקריטריונים להערכת מידת היעילות והחידוש. בהתאם לכך, לרכישת השכלה והרחבת הידע הכללי ישנה חשיבות רבה לפיתוח החשיבה המתכנסת. אבולוציה מתכנסת Lewis, C., & Lovatt, P. J. (2013). Breaking away from set patterns of thinking: Improvisation and divergent thinking. Thinking Skills and Creativity, 9, 46-58. Cropley, A. (2006). In Praise of Convergent Thinking. Creativity Research Journal, 18(3), 391-404. Kooraeim, M. A., Bayrami, M., Nazari, M. A., Heshmati, R., & Moslemifar, M. (2012). Investigation on EEG pattern differences in males and females during convergent and divergent thinking. Procedia-Social and Behavioral Sciences,46, 2796-2800. Zhang, W., Sjoerds, Z., & Hommel, B. (2020). Metacontrol of human creativity: The neurocognitive mechanisms of convergent and divergent thinking. NeuroImage, 116572. מירה קרניאלי, (2010). סקרנות וחקרנות - אבני יסוד בהתעצמות המורה. רעננה: רמות. Chakravarty, A. (2010). The creative brain–Revisiting concepts. Medical hypotheses, 74(3), 606-612.
מטמון

האם התכוונתם ל... אוצר מטמון מטבעות זיכרון מטמון – במדעי המחשב, אוסף נתונים על בסיס ערכים מקוריים אברהם מטמון – רופא מין, חלוץ ההסברה המינית בארץ ישראל יהודה לייב מטמון-כהן – מחנך ואיש ציבור ביישוב תהילה מטמון – עורכת דין וכלכלנית, עסקנית ציבור ופעילה למען זכויות נשים ישראלית